Sjötíu og níu prósenta hækkun varð á verði fyrir minkaskinn á uppboði sem nú er nýlokið í Kaupmannahöfn. Talsmaður íslenskra loðdýrabænda segir þetta gefa minkabændum vind í seglin, enda sé mikil eftirspurn eftir skinnum.
Algert hrun varð í sölu á minkaskinnum í kjölfar heimsfaraldursins og setti það allar áætlanir íslenskra minkabænda úr skorðum, því í byrjun síðasta árs leit úr fyrir að salan væri að glæðast. En nú virðast breytingar fram undan því mikil hækkun varð á uppboði í Kaupmannahöfn í síðustu viku.
Það voru boðnar tli sölu rúmlega tvær milljónir skinna og það seldist allt sem boðið var til sölu."
Segir Einar Eðvald Einarsson, formaður Sambands íslenskra loðdýrabænda. Þarna segir hann vera að ganga eftir þær væntingar sem menn höfðu um að ástandið myndi batna þegar faraldurinn gengi yfir.
Núna bara hungrar markaðinn í skinn. Það hefur víða verið vetur í heiminum og góða sala í búðum í Asíulöndum núna síðustu vikur."
En þrátt fyrir þessa miklu verðhækkun núna sé skinnaverð enn undir framleiðslukostnaði. Verðið á síðasta ári hafi verið nánast helmingi of lágt.
En það að fá núna 79 prósenta hækkun á einu uppboði og síðan þær fregnir sem við höfum frá kaupendum og úr smásölunni og frá framleiðendum, þær gefa ekkert annað til kynna en að verðið haldi áfram að hækka. Og ég er verulega bjartsýnn á að það fari yfir framleiðslukostnað á næsta uppboði og að þetta verði bara mjög gott á komandi mánuðum."